钦定古今图书集成/明伦汇编/氏族典/第258卷 > 王慈
## 钦定古今图书集成/明伦汇编/氏族典/第258卷 > 王慈

按《南齐书王慈传》：“慈字伯宝，琅邪临沂人，司空僧虔
子也。少与从弟俭共书学，除秘书郎，转安成王记室，
迁秘书丞，出为豫章内史，父忧去官。起为建武将军、
吴郡太守，迁宁朔将军，除侍中，领步兵校尉。慈患脚
疾，从闲任，转冠军将军、司徒左长史。慈妻刘秉女子
观，尚世祖长女吴县公主，修妇礼，姑未尝交答。江夏”
王锋为南徐州，妃，慈女也。以慈为冠军将军、东海太
守，加秩中二千石。永明九年卒。谢超宗尝谓慈曰：“卿
书何当及虔公？”慈曰：“犹鸡之不及凤也。”时人以为名
答。追赠太常，谥懿子。